KLASA: 940-05/25-01/2

URBROJ: 2176-4-03-25-3

Novska, 8. listopada 2025.

Na temelju Odluke gradonačelnice Grada Novske o provođenju usmene javne dražbe za prodaju drvne mase (KLASA: 940-05/25-01/2, URBROJ: 2176-04-02-25-1), Grad Novska objavljuje

**JAVNI POZIV**

**o provođenju usmene javne dražbe za prodaju drvne mase**

1. Određuje se usmena javna dražba radi prodaje posječene i deponirane drvne mase:

MEKA BJELOGORICA (crna joha, bijela vrba, domaća topola)

TVRDA BJELOGORICA (hrast lužnjak i klen),

ukupne procijenjene količine drvne mase od 140 tona na katastarskoj čestici kč. br. 5556/2 k.o. Novska.

2. Početna cijena posječene i deponirane drvne mase u Poduzetničkoj zoni Novska u obliku trupaca s granama iznosi 25 EUR/t, ukupno 3.500,00 EUR.

3. Usmena javna dražba održat će se 15. listopada 2025. u 12 sati u Gradu Novska, Trg dr. Franje Tuđmana 2, I. kat, mala vijećnica.

4. Drvna masa prodat će se kupcu koji ponudi najvišu cijenu u odnosu na početnu objavljenu cijenu iz ovog oglasa, s time da se cijena može podizati za 1,00 euro/t.

5. Posječena i deponirana drvna masa iz točke 1. ovog javnog poziva prodaje se po načelu "viđeno kupljeno" te se isključuju svi eventualni prigovori zbog stvarnih ili pravnih nedostataka, a ukupna cijena će se formirati temeljem stvarno utvrđenih količina prilikom vaganja odvezene drvne mase.

6. U dražbi mogu sudjelovati fizičke i pravne osobe koje uplate jamčevinu u iznosu od 350,00 EUR na račun Grada Novske IBAN HR2340009-1829300005, model 68, poziv na broj 7706-OIB, opis plaćanja „Jamčevina za javnu dražbu“, najkasnije do 14. listopada 2025. godine.

7. Za usmenu javnu dražbu ponuditelji su dužni priložiti:

  1) Presliku identifikacijske isprave

2) Punomoć za zastupanje, ukoliko ponudu podnosi ovlašteni opunomoćenik

3) Dokaz o izvršenoj uplati jamčevine

4) Izvod iz sudskog registra za tvrtke

8. Usmenu javnu dražbu provodi imenovano Povjerenstvo na mjestu i u vrijeme objavljeno u ovom pozivu, uz provjeru prisutnosti osoba koji su ispunili uvjete da sudjeluju na dražbi. Povjerenstvo upoznaje ponuditelje s postupkom, određuje minimalno dizanje cijene za drvnu masu dok za maksimalni iznos nema ograničenja. Predsjednik Povjerenstva će nakon što prestane usmena dražba pozvati tri puta ponuditelje da korigiraju ponudu. Nakon trećeg poziva biti će odabrana ona ponuda koja sadrži najvišu zadnju ponuđenu cijenu koju Povjerenstvo unosi u zapisnik. Zapisnik o provedenoj javnoj dražbi s prijedlogom ponude koja se prihvaća kao najpovoljnija, Povjerenstvo dostavlja Gradonačelnici koja donosi Zaključak o prihvatu ponude i sklapanju ugovora o kupoprodaji.

9. Kupac je dužan odmah nakon dovršetka javne dražbe, bez odgode pristupiti odvozu drvne mase na vaganje i otpremu i sklopiti ugovor o kupoprodaji s Gradom Novska. Kupac je dužan u roku 3 dana uplatiti ukupnu vrijednost kupljene drvne mase umanjene za vrijednost jamčevine na račun Grada Novske. Uplaćeni iznos jamčevine uračunava se u kupoprodajnu cijenu, a Kupac snosi sve troškove koji se odnose na kupnju.

10. Ukoliko kupac odustane od kupnje, prodaja će se smatrati nevažećom te u tom slučaju kupac gubi pravo na povrat uplaćene jamčevine. Grad Novska će sklopiti ugovor o kupoprodaji sa slijedećim ponuditeljem koji je ponudio najvišu cijenu ili ponoviti javnu dražbu.

11. Zainteresirani kupci mogu pogledati drvnu masu na deponiranoj lokaciji radnim danima od 8 do 14 sati, najkasnije do 14. listopada 2025. godine. Razgledavanje je moguće uz prethodnu najavu na broj 044691512 ili 691510.

Grad Novska

Upravni odjel za komunalni sustav, prostorno

planiranje i zaštitu okoliša